Cristiano Ronaldo

| 0 | 1 | 2 | 3 |
| --- | --- | --- | --- |
 Cristiano Ronaldo pelaamassa Al-Nassrille vuonna 2023.
Henkilötiedot
Koko nimi: Cristiano Ronaldo dos Santos Aveiro
Syntymäaika: 5. helmikuuta 1985 (ikä 40)
Syntymäpaikka: Funchal, Madeira, Portugali
Pelipaikka: hyökkääjä
Pituus: 187 cm
Seura
Seura: Al-Nassr
Pelinumero: 7
Junioriseurat
1993–1995: Andorinha
1995–1997: Nacional
1997–2002: Sporting CP
Seurat
| Vuodet | Seura | O | (M) |
| 2002–2003 | Sporting CP | 25 | (3) |
| 2003–2009 | Manchester United | 196 | (84) |
| 2009–2018 | Real Madrid | 292 | (311) |
| 2018–2021 | Juventus | 98 | (81) |
| 2021–2022 | Manchester United | 40 | (19) |
| 2023– | Al-Nassr | 71 | (68) |
Maajoukkue
| 2001 | Portugali U15 | 9 | (7) |
| 2001–2002 | Portugali U17 | 7 | (5) |
| 2003 | Portugali U20 | 5 | (1) |
| 2002–2003 | Portugali U21 | 10 | (3) |
| 2004 | Portugali U23 | 3 | (2) |
| 2003– | Portugali | 217 | (135) |
 Seurajoukkueuran tilastot kattavat vain kansalliset sarjat, päivitetty 14. maaliskuuta 2025.  Maajoukkueuran tilastot päivitetty 16. marraskuuta 2024.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 | Jalkapallo |  |
|  Hopeaa | Portugali 2004 | Jalkapallo |  |
|  Pronssia | Ukraina/Puola 2012 | Jalkapallo |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 | Jalkapallo |  |
Cristiano Ronaldo dos Santos Aveiro ( kɾiʃˈtiɐnu ʁuˈnaɫðu] (ohje); s. 5. helmikuuta 1985 Funchal, Madeira, Portugali) on portugalilainen jalkapalloilija, jota pidetään laajalti yhtenä kaikkien aikojen parhaista pelaajista. Ronaldo pelaa hyökkääjän pelipaikalla ja edustaa kapteenina sekä saudiarabialaista Al-Nassria että Portugalin maajoukkuetta.
Ronaldo aloitti ammattilaisuransa Sportingissa, jossa hän pelasi yhden kauden ajan 2002–2003. Hän jatkoi Manchester Unitediin ja voitti joukkueessa muun muassa kolmesti Englannin pääsarjamestaruuden sekä kerran FA Cupin ja Mestarien liigan. Ronaldo liittyi vuonna 2009 espanjalaisseura Real Madridiin ja voitti muun muassa kahdesti Espanjan pääsarjamestaruuden ja neljästi Mestarien liigan, niistä kolme peräkkäin. Hän teki Real Madridissa kaikkiaan 450 maalia ja on seuran historian paras maalintekijä. Ronaldo jatkoi nelivuotisella sopimuksella Juventukseen, jossa hän voitti kahdesti Italian pääsarjamestaruuden. Hän palasi Manchester Unitediin vuonna 2021 ja lähti joukkueesta seuraavana vuonna. Al-Nassria Ronaldo on edustanut vuodesta 2023.
Ronaldo liittyi elokuussa 2003 Portugalin A-maajoukkueeseen. Hänestä tuli MM-kilpailuissa 2006 historian nuorin MM-kilpailuissa maalin tehnyt portugalilainen. Hän nousi maajoukkueen kapteeniksi vuonna 2008. Ronaldo oli mukana voittamassa Portugalin ensimmäistä arvokisamestaruutta, EM-kultaa 2016. Hän voitti myös Kansojen liigan 2019, ja hänestä tuli EM-kilpailuissa 2024 ensimmäinen pelaaja, joka on pelannut kuusissa EM-kilpailuissa.
Ronaldo on valittu maailman parhaaksi pelaajaksi viisi kertaa. Hänet on valittu ennätykselliset kolme kertaa Uefan vuoden miespelaajaksi, minkä lisäksi hän on saanut muun muassa kahdesti Fifan The Best -palkinnon, neljästi Euroopan Kultaisen kengän ja kerran Englannin Valioliigan Kultaisen kengän. Hän on Mestarien liigan eniten otteluita pelannut pelaaja ja paras maalintekijä sekä yhden kauden että koko historian ajalta. Hän on kansainvälisten maajoukkuetilastojen kaikkien aikojen eniten otteluita pelannut ja maaleja tehnyt pelaaja. Hän on voittanut 33 mestaruutta ammattilaisurallaan ja on yli 900 virallisen ottelun maalimäärällään kaikkien aikojen paras maalintekijä.
Ronaldo oli vuonna 2024 maailman suuripalkkaisin urheilija ja saavutti vuonna 2020 ensimmäisenä jalkapalloilijana miljardin dollarin tienestien rajan. Hän on sosiaalisen median seuratuin henkilö yli miljardilla seuraajallaan. Hänet valittiin vuonna 2014 Time-lehden sadan vaikutusvaltaisimman ihmisen joukkoon. Ronaldo omistaa nimeään kantavan CR7-brändin, minkä lisäksi hän on perustanut Museu CR7 -museon ja tekee yhteistyötä Pestana-hotelliketjun kanssa.